CELEX: 52008DP0248
Language: mt
Date: 2008-06-05 00:00:00
Title: Mobilizzazzjoni tal-Fond ta' Solidarjetà tal-UE Riżoluzzjoni tal-Parlament Ewropew tal- 5 ta' Ġunju 2008 dwar il-proposta għal deċiżjoni tal-Parlament Ewropew u tal-Kunsill dwar il-mobilizzazzjoni tal-Fond ta' Solidarjetà tal-UE fl-applikazzjoni tal-punt 26 tal-Ftehima Interistituzzjonali tas- 17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina finanzjarja u l-ġestjoni finanzjarja tajba (COM(2008)0200 — C6-0164/2008 — 2008/2091(ACI))

26.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               CE 285/96
            
         Il-Ħamis, 5 ta' Ġunju 2008Mobilizzazzjoni tal-Fond ta' Solidarjetà tal-UE
   P6_TA(2008)0248
   Riżoluzzjoni tal-Parlament Ewropew tal-5 ta' Ġunju 2008 dwar il-proposta għal deċiżjoni tal-Parlament Ewropew u tal-Kunsill dwar il-mobilizzazzjoni tal-Fond ta' Solidarjetà tal-UE fl-applikazzjoni tal-punt 26 tal-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina finanzjarja u l-ġestjoni finanzjarja tajba (COM(2008)0200 — C6-0164/2008 — 2008/2091(ACI))
   2009/C 285 E/18
   
      Il-Parlament Ewropew,
   wara li kkunsidra l-proposta tal-Kummissjoni lill-Parlament Ewropew u lill-Kunsill (COM(2008)0200 — C6-0164/2008),
   wara li kkunsidra l-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-immaniġġjar finanzjarju sod (1), u b'mod partikulari l-punt 26 tagħha,
   wara li kkunsidra r-riżultat tat-trijalogu bejn il-Kummissjoni u ż-żewġ fergħat ta' l-awtorità baġitarja li sar fis-16 ta' April 2008,
   wara li kkunsidra r-rapport tal-Kumitat għall-Baġits (A6-0205/2008),
   
               1.
            
            
               Japprova d-deċiżjoni hawn annessa;
            
         
               2.
            
            
               Jirrakkomanda bil-qawwa lill-Kummissjoni, għal dak li jikkonċerna l-Fond ta' Solidarjetà tal-UE, biex jissottometti l-baġits ta' emenda li għandhom il-mobilizzazzjoni tiegħu bħala l-uniku għan tagħhom, sabiex jiġi evitat kull dewmien fil-forniment ta' għajnuna finanzjarja f'każijiet ta' diżastru;
            
         
               3.
            
            
               Jagħti istruzzjonijiet lill-President tiegħu sabiex jiffirma d-deċiżjoni flimkien mal-President tal-Kunsill u biex jiżgura li tiġi ppubblikata fil-Ġurnal Uffiċjali tal-Unjoni Ewropea;
            
         
               4.
            
            
               Jagħti istruzzjonijiet lill-President tiegħu biex jibgħat din ir-riżoluzzjoni, inkluż l-anness tagħha, lill-Kunsill u lill-Kummissjoni.
            
         
      (1)  ĠU C 139, 14.6.2006, p. 1. Ftehima kif emendata l-aħħar bid-Deċiżjoni 2008/371/KE tal-Parlament Ewropew u tal-Kunsill (ĠU L 128, 16.5.2008, p. 8).
   
      Il-Ħamis, 5 ta’ Ġunju 2008ANNESS
      
         DEĊIŻJONI TAL-PARLAMENT EWROPEW U TAL-KUNSILL
         tal-5 ta’ Ġunju 2008
         dwar il-mobilizzazzjoni tal-Fond ta’ Solidarjetà tal-UE bi qbil mal-punt 26 tal-Ftehima Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina finanzjarja u l-ġestjoni finanzjarja tajba
         IL-PARLAMENT EWROPEW U L-KUNSILL TAL-UNJONI EWROPEA,
         Wara li kkunsidraw l-Ftehima Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-immaniġġjar finanzjarju sod (1), u b’mod partikulari l-punt 26 tagħha,
         Wara li kkunsidraw ir-Regolament tal-Kunsill (KE) Nru 2012/2002 tal-11 ta’ Novembru 2002 li jistabbilixxi l-Fond ta’ Solidarjetà ta’ l-Unjoni Ewropea (2),
         Wara li kkunsidraw il-proposta tal-Kummissjoni,
         Billi:
         
                     (1)
                  
                  
                     l-Unjoni Ewropea ħolqot Fond ta’ Solidarjetà tal-Unjoni Ewropea (il-‘Fond’) sabiex turi solidarjetà mal-popolazzjonijiet ta’ reġjuni milquta minn diżastri.
                  
               
                     (2)
                  
                  
                     il-Ftehima Interistituzzjonali tas-17 ta’ Mejju 2006 tippermetti l-mobilizzazzjoni tal-Fond sal-limitu massimu annwali ta’ biljun Euro.
                  
               
                     (3)
                  
                  
                     ir-Regolament (KE) Nru 2012/2002 fih id-dispożizzjonijiet li permezz tagħhom il-Fond jista’ jiġi mmobilizzat.
                  
               
                     (4)
                  
                  
                     il-Greċja ssottomettiet applikazzjoni biex timmobilizza l-Fond, minħabba diżastru kkawżat minn nirien fil-foresti f’Awissu ta’ 2007,
                  
               
                     (5)
                  
                  
                     is-Slovenja ssottomettiet applikazzjoni biex timmobilizza l-Fond, minħabba diżastru kkawżat minn għargħar f’Settembru ta’ 2007,
                  
               IDDEĊIDEW KIF ĠEJ:
         Artikolu 1
         Għall-baġit ġenerali tal-Unjoni Ewropea għas-sena finanzjarja 2008, il-Fond ta’ Solidarjetà ta’ l-Unjoni Ewropea għandu jiġi mmobilizzat sabiex jipprovdi s-somma ta’ EUR 98 023 212 f’approprjazzjonijiet għall-impenji u għall-ħlasijiet.
         Artikolu 2
         Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.
         
            Magħmul fi Brussell, 5 ta’ Ġunju 2008
            
               
                  Għall-Parlament Ewropew
               
               
                  Il-President
               
            
            
               
                  Għall-Kunsill
               
               
                  Il-President
               
            
         
      
      
         (1)  ĠU C 139, 14.6.2006, p. 1. Ftehima kif emendata l-aħħar bid-Deċiżjoni 2008/371/KE tal-Parlament Ewropew u tal-Kunsill (ĠU L 128, 16.5.2008, p. 8).
      
         (2)  ĠU L 311, 14.11.2002, p. 3.